Нора Џоунс
Гитали Нора Џонс Шанкар (), познатија као Нора Џонс, је америчка музичарка, песникиња и глумица. Освојила је бројне награде, а њени албуми су продати у више од 50 милиона примерака широм света. Часопис Билборд ју је прогласио једним од најбољих џез уметника од 2000—2009. године. Освојила је девет Греми награда.

Биографија 
Нора Џонс рођена је као Гитали Нора Џонс Шанкар, 30. марта 1979. у Бруклину у Њујорку. Мајка јој је америчка продуценткиња, а отац индијски композитор и свирач ситара, Рави Шанкар. После развода родитеља 1986, Нора Џонс је живела са мајком, проводећи детињство у Тексасу. У средњој школи је свирала саксофон. Када је имала шеснаест година уз сагласност оба родитеља променила је име у Нора Џонс.
Као дете Нора је певала у црквеном хору, и узимала часове клавира и певања. Још увек пева у црквеном хору али себе не сматра дубоко религиозном особом. Похађала је Универзитет Северног Тексаса (), где је као главни предмет изабрала џез клавир и певала са УСТ џез певачима. Нора Џонс се 1999 сели, из Тексаса у Њујорк. Мање од годину дана касније у сарадњи са Џеси Харисом прави бенд, а њене песме постају бестселери. Сарађивала је са многим музичарима као што су Реј Чарлс, Крис Кристоферсон, Вили Нелсон и Лусинда Вилијамс.

Музичка каријера 
Нора Џонс 2002. године започиње соло каријеру издавањем албума "Come with me", на коме спаја џез, кантри и поп. Овај албум био је комерцијално врло успешан. Продат је у више од 26 милиона примерака, а освојио је и пет Греми награда укључујући оне за албум, песму и најбољег извођача године. Њен други студијски албум, овај пут са пресудним кантри утицајем, звао се “Feels Like Home”. Издат 2004, за само недељу дана продат је у више од милион примерака, а у најмање 16 земаља је био на првом месту топ листа. На овом албуму је дует са Доли Партон. Такође је остварила сарадњу са Реј Чарлсом, а часопис Тајм је сврстава у 100 најутицајнијих људи те године. 2007. године издаје албум “Not too Late” за који је песме писала сама и остварује прву филмску улогу у филму "Ноћи боје боровнице“ (енгл. "My Blueberry Nights"). Четврти студијски албум “The Fall”(2009), није достигао прво место на топ листама у Америци, али је освојио платинасту статуу са продатих више од милион примерака. Њен пети студијски албум “Little Broken Hearts” издат је 27. априла 2012. године, а последњи, шести “Day Breaks” изашао је 7. октобра 2016. године.

Албуми 
 Come Away with Me 2002
 Feels like Home 2004
 Not Too Late 2007
 The Fall 2009
 Little Broken Hearts 2012
 Day Breaks 2016

Додатни пројекти и сарадња 
 2002, 2004 - појављује се као музички гост у филму Уживо суботом увече
 2002 - улога у комедији Две недеље за заљубљивање
 2003 - улога у комедији/документарни филм Доли Партон
 2004 - улога у филму Улица Сезам
 2005 - појављује се као вокал на албуму групе Фу Фајтерс
 2007- улога у филму My Blueberry Nights
 2007 - улога у филму Елвис Присли: Живео Лас Вегас
 2009 - улога у серији 30 Rock
 2012 - улога у филму Меда
 2013 - снимила је дуестску песму са групом Green day
 2014- улога у филму They Came Together

Референце

Спољашње везе 

 Званични сајт

Рођени 1979.
Амерички музичари
Америчке кантауторке
Добитници награде Брит
Добитници награде Греми